《暮发滁阳》
明代·徐中行

荒城一骑出，落日万蜂西。
涧水流人影，松阴散马蹄。
县崖青欲滴，芳草绿堪迷。
洵美非吾土，翻然忆故溪。

作者简介：（1517—1578）明浙江长兴人，字子舆，号龙湾，因读书天目山下，称天目山人。嘉靖二十九年进士。授刑部主事，官至江西左布政使。与李攀龙、王世贞等称后七子。性好客，卒于官，人多哀之。有《青萝集》、《天目山人集》。